{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":22,"n_cols":6,"rows_kept":22,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Poziv za dodjelu sredstava: \"Dekarbonizacija i modernizacija sustav daljinskog grijanja \" - Referentni broj: MF 2025-4-1 "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"GRADSKA TOPLANA DRUŠTVO S OGRANIČENOM ODGOVORNOŠĆU ZA PROIZVODNJU I DISTRIBUCIJU TOPLINSKE ENERGIJE","1.OPĆE INFORMACIJE,\n1.1Predmet i svrha Poziva","Tablica 2 – Predlažemo detaljnije opisati i obrazložiti pokazatelj pod nazivom „Potaknuta financijska sredstva“ i način dokazivanja","Prihvaćen","Prihvaća se"]
[2,"GRADSKA TOPLANA DRUŠTVO S OGRANIČENOM ODGOVORNOŠĆU ZA PROIZVODNJU I DISTRIBUCIJU TOPLINSKE ENERGIJE","1.OPĆE INFORMACIJE,\n1.1Predmet i svrha Poziva","Predlažemo uz navedeno ulaganje u sunčane toplinske kolektore i toplinske pumpe dodati i ulaganje u postrojenje na biomasu koje je također obnovljivi izvor energije","Prihvaćen","Prihvaća se"]
[3,"HEP-TOPLINARSTVO D.O.O. ZA PROIZVODNJU I DISTRIBUCIJU TOPLINSKE ENERGIJE","1.OPĆE INFORMACIJE,\n1.1Predmet i svrha Poziva","Budući pokazatelji rezultata iz Tablice 2. nisu vidljivi u navedenim izvorima provjere, predlažemo dopunu izvora provjere svih pokazatelja, osim pokazatelja \"potaknuta financijska sredstva\", na način da isti glase: \n- „Glavni projekt ili Izvješće o provedenom stručnom nadzoru ili Izvješća o napretku provedbe projekta ili Elaborat procjene ušteda“ – kod pokazatelja: ušteda energije, očekivane kumulativne uštede energije do kraja životnog vijeka ulaganja i dodatne instalirane snage za proizvodnju električne energije iz OIE\n- „Glavni projekt ili Izvješća o napretku provedbe projekta ili Elaborat procjene ušteda“- kod pokazatelja smanjenja emisija stakleničkih plinova i očekivanje kumulativne uštede emisija stakleničkih plinova","Djelomično prihvaćen","Pozivom će se uz Glavni projekt tražiti i dostava proračuna i rekapitulacija uštede energije i emisija CO2 tzv. Elaborat procjene ušteda, slijeodm čega je dovoljno navesti Glavni projekt."]
[4,"HEP-TOPLINARSTVO D.O.O. ZA PROIZVODNJU I DISTRIBUCIJU TOPLINSKE ENERGIJE","1.OPĆE INFORMACIJE,\n1.1Predmet i svrha Poziva","Predlažemo izmjenu i dopunu tč. b) povećanje energetske učinkovitosti smanjenjem ukupne potrošnje energije te uz uvjet da se ne produljuje korištenje fosilnih goriva na lokaciji“ na način da ista glasi: \"povećanje energetske učinkovitosti u toplinskim djelatnostima proizvodnje i distribucije toplinske energije smanjenjem ukupne potrošnje energije te uz uvjet da se ne povećava korištenje fosilnih goriva na lokaciji.\"","Prihvaćen","Prihvaća se"]
[5,"GRADSKA TOPLANA DRUŠTVO S OGRANIČENOM ODGOVORNOŠĆU ZA PROIZVODNJU I DISTRIBUCIJU TOPLINSKE ENERGIJE","1.OPĆE INFORMACIJE,\n1.2Sredstva Modernizacijskog fonda, iznosi i intenzitet potpora","Tablica 3. (postoci sufinanciranja): Predlažemo povećati postotak sufinanciranja na 80% i ne dijeliti prijavitelje na male i mikro/srednje i velike jer dekarbonizacija ne ovisi o veličini poduzeća. Smatramo da je Poziv namijenjen prvenstveno toplanama koje su u javnom vlasništvu i, uvažavajući metodologije određivanja cijena i funkcioniranje sustava, toplane se neće moći javiti na ovakav natječaj jer neće moći osigurati vlastito učešće u tako velikom postotku. Gradska toplana tako veliko vlastito učešće neće moći pronaći.","Nije prihvaćen","Intenzitet potpore je definiran Programom dodjele državne potpore* te je naveden u Programu ulaganja** za koji je Europska komisija donijela Odluku o isplati sredstava Modernizacijskog fonda slijedom čega nije moguće izmjeniti uvjet Poziva kako je navedeno u točki 1.2. vezano za iznos dodjele bespovratnih sredstava Modernizacijskog fonda po projektu. \n*https://mzozt.gov.hr/UserDocsImages//Pristup%20informacijama//Program%20dr%C5%BEavnih%20potpora_toplina.pdf\n**https://www.modernisationfund.eu/documents/disbursement-decisions/"]
[6,"GRADSKA TOPLANA DRUŠTVO S OGRANIČENOM ODGOVORNOŠĆU ZA PROIZVODNJU I DISTRIBUCIJU TOPLINSKE ENERGIJE","1.OPĆE INFORMACIJE,\n1.2Sredstva Modernizacijskog fonda, iznosi i intenzitet potpora","Ako se ovdje u tekstu navodi: \"aktivnosti koje se prijavljuju prema Programu potpora ne smiju započeti prije prijave projektnog prijedloga na Poziv i isto se odnosi na provedbu aktivnosti projekta\", a u daljnjem tekstu, točka 2.2, fusnota 6 navedeno je da je prihvatljiv trošak izrade projektno-tehničke dokumentacije koji je nastao nakon 27. prosinca 2023. (dakle, prije prijave projektnog prijedloga na Poziv), treba nedvosmisleno obrazložiti koji troškovi su prihvatljivi.","Prihvaćen","U tekstu Poziva ćemo jasnije navesti kako je trošak izrade projektne dokumentacije prihvatljiv trošak."]
[7,"GRADSKA TOPLANA DRUŠTVO S OGRANIČENOM ODGOVORNOŠĆU ZA PROIZVODNJU I DISTRIBUCIJU TOPLINSKE ENERGIJE","1.OPĆE INFORMACIJE,\n1.2Sredstva Modernizacijskog fonda, iznosi i intenzitet potpora","Predlažemo ograničiti minimalni i maksimalni iznos sufinanciranja koji se može dobiti po projektu (kako je uobičajeno)","Nije prihvaćen","Predviđena sredstva u okviru ovog Programa su značajna i smantramo kako su dostatna, a ukoliko se pokaže veći interes od očekivanog, Ministarstvo će ponovno predložiti Europskoj investicijskoj banci i Europskoj komisiji Program ulaganja s dodatnim sredstvima Modernizacijskog fonda. Dosadašnje iskustvo nam je pokazalo kako ograničavanjem iznosa sufinanciranja strožeg nego je propisano Programom dodjele državne potpore nije učinkovito te sredstva iz Programa ostaju nepotrošena."]
[8,"FRANJO MRVA","1.OPĆE INFORMACIJE,\n1.2Sredstva Modernizacijskog fonda, iznosi i intenzitet potpora","2. Utjecaj trenutačno nižih cijena prirodnog plina\nDodatni otegotni čimbenik predstavlja trenutačno niža nabavna cijena prirodnog plina, koja značajno smanjuje konkurentnost niskougljičnih tehnologija s aspekta operativnih troškova (OPEX). U takvim tržišnim okolnostima, bez znatno višeg intenziteta javne potpore, projekti dekarbonizacije ne zadovoljavaju osnovne kriterije ekonomske opravdanosti, osobito u manjim sustavima.\n\n3. Neravnopravan položaj u odnosu na individualna plinska trošila\nIstodobno, država kroz druge programe omogućuje korisnicima individualnih plinskih trošila dobrovoljan prelazak na dizalice topline i ugradnju solarnih panela, uz sufinanciranje koje u pojedinim slučajevima prelazi 60 % ukupnih prihvatljivih troškova.\nTime se stvara situacija u kojoj su korisnici individualnih sustava grijanja u povoljnijem financijskom položaju u odnosu na korisnike sustava daljinskog grijanja, iako su sustavi daljinskog grijanja infrastrukturno rješenje od javnog interesa sukladno ZOTTE-u i jedan od ključnih alata za ostvarenje nacionalnih i europskih klimatskih ciljeva. Posljedično, trošak dekarbonizacije u znatno se većoj mjeri prenosi na toplinare i njihove krajnje korisnike kroz cijenu toplinske energije.\nDodatno, sustavi daljinskog grijanja i toplinarska društva imaju obvezu provedbe zelene tranzicije, uključujući smanjenje emisija stakleničkih plinova, te su izloženi financijskim penalima kroz sustav cijene emisijskih jedinica CO₂ ukoliko se tranzicija ne provede ili se provodi sporije od regulatorno i strateški zadanih ciljeva. Trošak tih obveza neizbježno se reflektira na poslovanje toplinara i cijenu toplinske energije za krajnje korisnike.\nNasuprot tome, potrošači koji koriste individualna plinska trošila nemaju obvezu dekarbonizacije, niti snose bilo kakve financijske sankcije ili penale ukoliko ne provedu tranziciju na niskougljične sustave grijanja. Time se dodatno produbljuje neravnopravan položaj krajnjih korisnika različitih sustava grijanja, iako svi sudjeluju u ostvarivanju istih klimatskih ciljeva.\nTakav regulatorni i financijski asimetričan pristup može potaknuti napuštanje sustava daljinskog grijanja, dodatno ugroziti njihovu ekonomsku održivost, povećati jedinične troškove proizvodnje i distribucije toplinske energije te u konačnici dovesti do povećanja cijena toplinske energije za preostale korisnike, što je suprotno ciljevima socijalno pravedne i učinkovite energetske tranzicije.\n\n4. Pitanje ustavne jednakosti i razmjernosti\nOpisani neuravnotežen tretman različitih skupina korisnika otvara i pitanje usklađenosti s ustavnim načelima jednakosti pred zakonom i razmjernosti. Naime, korisnici sustava daljinskog grijanja se, posredno kroz obveze nametnute toplinarskim tvrtkama, izlažu većem financijskom teretu energetske tranzicije, dok se korisnicima individualnih plinskih trošila osigurava znatno povoljniji financijski i regulatorni položaj.\nTakva razlika u postupanju usporedivih skupina krajnjih korisnika teško se može smatrati razmjerno opravdanom te može dovesti do neopravdane diskriminacije, što je suprotno temeljnim ustavnim načelima i ciljevima pravedne energetske tranzicije.\n\n5. Usklađenost s pravilima EU i praksom drugih država članica\nVažeća pravila EU o državnim potporama za zaštitu okoliša i energiju (CEEAG) omogućuju više intenzitete potpore za projekte dekarbonizacije, osobito kada je riječ o kapitalno intenzivnim tehnologijama i manjim sustavima. U praksi brojnih država članica EU, projekti dekarbonizacije sustava daljinskog grijanja ostvaruju znatno više stope sufinanciranja upravo kako bi se osigurala njihova provedivost i široka primjena.\n6. Prijedlozi izmjena\nSlijedom svega navedenog, predlažemo:\n• značajno povećanje maksimalnih postotaka sufinanciranja za sustave daljinskog grijanja, odnosno da minimalni postotak intenziteta potpore bude 80% bez obzira na veličinu poduzeća \n• prilagodbu Poziva na način koji osigurava ravnopravan, razmjeran i ustavno prihvatljiv tretman svih krajnjih korisnika grijanja.\n• U točki 2.4. Poziva pod A1. i A2. izbaciti postotne iznose\n• U Pozivu uskladiti termine Idejni ili Glavni projekt\nBez navedenih izmjena postoji realan rizik da će Poziv imati ograničen doseg, da mali sustavi daljinskog grijanja neće sudjelovati u procesu dekarbonizacije te da će energetska tranzicija biti provedena na način koji nije ni ekonomski održiv ni socijalno ni pravno pravedan.\nBrod-plin d.o.o.","Djelomično prihvaćen","Vezano za Prijedlog izmjena pod točkom 6. i vezano za prvu točku prijedloga izmjena Poziva: Intenzitet potpore je definiran Programom dodjele državne potpore* te je naveden u Programu ulaganja** za koji je Europska komisija donijela Odluku o isplati sredstava Modernizacijskog fonda slijedom čega nije moguće izmjeniti uvjet Poziva kako je navedeno u točki 1.2. vezano za iznos dodjele bespovratnih sredstava Modernizacijskog fonda po projektu. \n\n*https://mzozt.gov.hr/UserDocsImages//Pristup%20informacijama//Program%20dr%C5%BEavnih%20potpora_toplina.pdf\n**https://www.modernisationfund.eu/documents/disbursement-decisions/\n\nVezano za drugi točku prijedloga izmjena Poziva u dijelu koji se odnosi na postotke prihvatljivih troškova: Prihvaća se\n\nVezano za treću točku prijedloga izmjene Poziva u dijelu koji se odnosi na usklađivanje termina Idejni i Glavni projekt: Prihvaća se"]
[9,"FRANJO MRVA","1.OPĆE INFORMACIJE,\n1.2Sredstva Modernizacijskog fonda, iznosi i intenzitet potpora","1. Ekonomska neisplativost za male sustave daljinskog grijanja\nMali sustavi daljinskog grijanja raspolažu ograničenim financijskim kapacitetima, posluju s reguliranim i društveno (politički) osjetljivim cijenama toplinske energije obzirom da su u vlasništvu JLS te nemaju mogućnost značajnijeg zaduživanja ili križnog subvencioniranja. U takvim uvjetima, projekti dekarbonizacije podrazumijevaju znatno veća početna kapitalna ulaganja (CAPEX) u odnosu na nastavak korištenja postojećih sustava koji kao energent koriste prirodni plin..\nUz predložene postotke sufinanciranja, investicijski jaz ostaje previsok, a period povrata ulaganja nerazumno dug, što projekte čini ekonomski neodrživima. Time se mali sustavi faktički isključuju iz Poziva ili dovode u rizik financijske nestabilnosti. S druge strane postoji i opravdana bojazan kako će HERA kao regulator takve slučajeve izregulirati obzirom da je u njihovoj nadležnosti određivanje iznosa tarifnih stavki za snagu za proizvodnju TE i za snagu za distribuciju TE.\nBrod-plin d.o.o.","Nije prihvaćen","Razumijemo Vašu zabrinutost, ali intenzitet potpore je definiran Programom dodjele državne potpore* te je naveden u Programu ulaganja** za koji je Europska komisija donijela Odluku o isplati sredstava Modernizacijskog fonda slijedom čega nije moguće izmjeniti uvjet Poziva kako je navedeno u točki 1.2. vezano za iznos dodjele bespovratnih sredstava Modernizacijskog fonda po projektu. \n\n*https://mzozt.gov.hr/UserDocsImages//Pristup%20informacijama//Program%20dr%C5%BEavnih%20potpora_toplina.pdf\n**https://www.modernisationfund.eu/documents/disbursement-decisions/"]
[10,"HEP-TOPLINARSTVO D.O.O. ZA PROIZVODNJU I DISTRIBUCIJU TOPLINSKE ENERGIJE","2.PRAVILA POZIVA,\n2.1Prihvatljivost Prijavitelja","Predlažemo precizirati trenutak posjedovanja važećeg dokaza sposobnosti u dijelu dozvole i koncesije za 35.3. Opskrba parom i klimatizacija, na način da isti glase:\n•  posjeduju važeću dozvolu za proizvodnju i/ili opskrbu i/ili distribuciju toplinske energije izdanu od strane HERA-e na dan podnošenja projektnog prijedloga, te\n•  posjeduju važeću koncesiju za distribuciju toplinske energije na dan podnošenja projektnog prijedloga (isključivo ukoliko prijavitelj nominira mjere modernizacije mreže za distribuciju topline).","Prihvaćen","Prihvaća se"]
[11,"HEP-TOPLINARSTVO D.O.O. ZA PROIZVODNJU I DISTRIBUCIJU TOPLINSKE ENERGIJE","2.PRAVILA POZIVA,\n2.2Prihvatljivost Projekta","Čl. 2.2. crtica 7. u dijelu ušteda energije i emisija stakleničkih plinova predlažemo izbaciti minimalne kriterije prihvatljivih ušteda, te definirati da iste moraju rezultirati uštedom u skladu s Elaboratom procjene ušteda kojim se i dokazuju, na sljedeći način: „Projekt mora rezultirati uštedom energije ILI uštedom emisija stakleničkih plinova u skladu s Elaboratom procjene ušteda uz iznimku za ulaganja u novu distribucijsku mrežu (nova mreža centralnog grijanja) - dokazuje se: Prijavnim obrascem i Izjavom Prijavitelja, Idejnim projektom  ili Glavnim projektom ili Elaboratom procjene ušteda“","Nije prihvaćen","Uvjet najmanje uštede energije ili smanjenja stakleničkih plinova provedbom projekta definiran je u Programu ulaganja za koji je Europska komisija donijela Odluku o isplati sredstava Modernizacijskog fonda slijedom čega nije moguće izmjeniti uvjet Poziva kako je navedeno u točki 2.2."]
[12,"GRADSKA TOPLANA DRUŠTVO S OGRANIČENOM ODGOVORNOŠĆU ZA PROIZVODNJU I DISTRIBUCIJU TOPLINSKE ENERGIJE","2.PRAVILA POZIVA,\n2.3Prihvatljivost projektnih aktivnosti","A1 Predlažemo dodati postrojenje na biomasu kao obnovljivi izvor energije","Prihvaćen","Prihvaća se"]
[13,"GRADSKA TOPLANA DRUŠTVO S OGRANIČENOM ODGOVORNOŠĆU ZA PROIZVODNJU I DISTRIBUCIJU TOPLINSKE ENERGIJE","2.PRAVILA POZIVA,\n2.4. Prihvatljivost troškova","A1 Predlažemo u prihvatljive troškove dodati trošak nepredviđenih radova (10% kako je uobičajeno)","Prihvaćen","Prihvaća se"]
[14,"GRADSKA TOPLANA DRUŠTVO S OGRANIČENOM ODGOVORNOŠĆU ZA PROIZVODNJU I DISTRIBUCIJU TOPLINSKE ENERGIJE","2.PRAVILA POZIVA,\n2.4. Prihvatljivost troškova","A1 Nije nam jasno iz kojeg razloga je navedena podjela postotaka koji će biti prihvatljivi za pojedinu aktivnost . Na taj način se značajno može smanjiti iznos bespovratnih sredstava koje prijavitelj može dobiti u sklopu ovog Poziva. Ne vidimo svrhu (a i ovaj način nije uobičajen) stoga predlažemo da se ovakva podjela ukloni iz Poziva, tim više što prilikom provođenja postupaka javne nabave naručitelj ne može ovako nešto niti predvidjeti niti uvjetovati.","Prihvaćen","Prihvaća se"]
[15,"HEP-TOPLINARSTVO D.O.O. ZA PROIZVODNJU I DISTRIBUCIJU TOPLINSKE ENERGIJE","2.PRAVILA POZIVA,\n2.4. Prihvatljivost troškova","U dijelu prihvatljivih troškova kod aktivnosti A1. Aktivnost proizvodnje toplinske/ rashladne energije, skladištenje i iskorištavanje otpadne topline predlažemo izbaciti  postotke odnosno iznose najvišeg prihvatljivog troška po aktivnostima već samo definirati prihvatljive aktivnosti.\nU dijelu prihvatljivih troškova kod aktivnosti A2. Povećanje energetske učinkovitosti , predlažemo izbaciti postotke odnosno iznose najvišeg prihvatljivog troška po aktivnostima već samo definirati prihvatljive aktivnosti.\nU odnosu na stavku A2. Povećanje energetske učinkovitosti , pod a) osim cjevovoda dodati i zapornu armaturu na način da ista glasi: „a) cjevovodi i zaporna armatura“\nPredlažemo navesti da se vrijeme nastanka troškova utvrđuje datumom isporuke i drugom dokumentacijom, a ne datumom izdavanja računa i drugom dokumentacijom.","Djelomično prihvaćen","Prihvaćaju se izmjene u točki 2.4. Poziva vezano za iznose najvišeg prihvatljivog troška po prihvatljivim aktivnostima. Nadalje, prijedlog za izmijenom vremena nastanka troška ostaje nepromijenjen jer vrijeme nastanka troška se sukladno uvjetima Poziva smatra vrijeme kada je trošak nastao i utvrđuje se datumom izdavanja računa i drugom dokumentacijom."]
[16,"GRADSKA TOPLANA DRUŠTVO S OGRANIČENOM ODGOVORNOŠĆU ZA PROIZVODNJU I DISTRIBUCIJU TOPLINSKE ENERGIJE","3. NAČIN PODNOŠENJA PROJEKTNOG PRIJEDLOGA,\n3.2. Obvezna dokumentacija","Točka 3.2 Predlažemo iza riječi „Idejni projekt“ dodati: „na temelju kojeg će se provesti nabava radova po principu „projektiraj i izgradi“.","Prihvaćen","Prihvaća se"]
[17,"HEP-TOPLINARSTVO D.O.O. ZA PROIZVODNJU I DISTRIBUCIJU TOPLINSKE ENERGIJE","3. NAČIN PODNOŠENJA PROJEKTNOG PRIJEDLOGA,\n3.2. Obvezna dokumentacija","Predlažemo izmjenu i dopunu opisa potrebne dokumentacije projektnog prijedloga kako slijedi:\n-  pod tč. 9. - Zemljišno-knjižni izvadak kojim se dokazuje knjižno vlasništvo  građevine/zemljišta za građevinu/zemljište gdje se provode aktivnosti projekta ili ugovor o koncesiji u .pdf formatu“\n-  pod tč. 10. – „Suglasnost vlasnika ili suvlasnika za provođenje Projekta ili ugovor o koncesiji ili drugi odgovarajući dokument kojim se nedvojbeno može utvrditi da Prijavitelj ima pravo (npr. pravo građenja, pravo zakupa i sl.) provedbe Projekta kada Prijavitelj nije vlasnik ili isključivi vlasnik građevine/ zemljišta na kojoj se provodi Projekt; u .pdf formatu“\n-  pod tč. 11. – „Uvjerenje/potvrdu nadležnog ureda za katastar o istovjetnosti čestica, ako je primjenjivo i ako se u dokumentima pod 9. i 10.. razlikuju brojevi katastarskih čestica i kada nije moguće povezati katastarske čestice putem portala Uređena zemlja i sl; u .pdf formatu“\n-  pod tč. 12. – „Idejni projekt5 ili Glavni projekt6 ili Elaborat procjene ušteda koji sadržava proračun i rekapitulaciju ušteda energije i emisija CO2 (energetsku bilancu) za lokaciju provedbe Projekta, s odobrenjima, suglasnostima i posebnim uvjetima građenja, ako su isti potrebni; u .pdf formatu“\n-  pod tč. 13. – „Troškovnik opreme, radova i usluga s naznačenim procijenjenim jediničnim cijenama s rekapitulacijom troškova, za lokaciju provedbe Projekta, Rekapitulacija troškova mora biti usklađena s točkom 2.4. Poziva; u .xls formatu“\n-  pod tč.16. – „Fotodokumentaciju postojećeg stanja ako je primjenjivo , moguće dostaviti i kao sastavni dio Glavnog projekta“ – a budući fotodokumentacija postojećeg stanja nije primjenjiva na vrelovode","Djelomično prihvaćen","Izmjena i dopuna točke 9 se ne prihvaća jer će se u slučaju potrebe ugovor o koncesiji  dostaviti pod točkom 10.\nIzmjena i dopuna točke 10 djelomično se prihvaća na način da se ugovor o koncesiji dodaje u zagradu (npr. pravo građenja, pravo zakupa, pravo služnosti, ugovor o koncesiji i sl.)\nIzmjena i dopuna točke 11 se ne prihvaća.\nIzmjena i dopuna točke 12 se ne prihvaća jer će u fusnoti biti pojašnjeno da se proračun i rekapitulacija ušteda energije i emisija CO2 može dostaviti odvojeno od idejnog ili glavnog projekta. Dostava samo Elaborata procjene ušteda nije prihvatljiva.\nIzmjena i dopuna točke 13. se ne prihvaća jer se prema navedenom troškovniku određuju prihvatljivi troškovi projekta.\nPrihvaća se izmjena i dopuna točke 16."]
[18,"HEP-TOPLINARSTVO D.O.O. ZA PROIZVODNJU I DISTRIBUCIJU TOPLINSKE ENERGIJE","4.POSTUPAK DODJELE SREDSTAVA,\n4.4.Potpisivanje Ugovora o dodjeli sredstava između Ministarstva, Fonda i Korisnika","U čl. 4.4. tč. 2. Financiranje vlastitim sredstvima - osim izvoda predvidjeti i mogućnost dostave Izjave prijavitelja kao dokaza osiguranja sredstava, na način da sada glasi: \n„Ako se udio privatnog sufinanciranja Prijavitelja podmiruje iz vlastitih izvora, Korisnik mora dostaviti dokaz (izvod ili Izjavu prijavitelja) da je na računu osigurao sredstva u iznosu od minimalno 30% ukupne vrijednosti projekta. Izvod (sa stanjem osiguranih sredstava) ne smije biti stariji od 30 dana od dana donošenja Odluke o dodjeli sredstava“.","Primljeno na znanje","Primljeno na znanje"]
[19,"HEP-TOPLINARSTVO D.O.O. ZA PROIZVODNJU I DISTRIBUCIJU TOPLINSKE ENERGIJE","5. PROVEDBA PROJEKTA,\n5.1. Razdoblje provedbe projekta","U čl. 5.1. Razdoblje provedbe projekta u dijelu razdoblja prihvatljivosti troškova dodati tekst da isti odlomak glasi: \"Razdoblje prihvatljivosti troškova započinje danom početka razdoblja provedbe projekta, a završava najdulje 6 mjeseci nakon završetka razdoblja provedbe projekta. Tijekom razdoblja prihvatljivosti troškova moraju nastati i biti plaćeni svi troškovi projekta te Fondu dostavljen cjeloviti završni zahtjev za isplatu. Navedeno se ne odnosi na trošak izrade projektno – tehničke dokumentacije koji je nastao iza 27. prosinca 2023.\", a sve sukladno fusnoti br. 6. na str. 11.","Nije prihvaćen","U točki 5.1. Poziva definiran je početak provedbe projekta na sljedeći način: \"Priprema projektnog prijedloga (dokumentacije iz točke 3.2. Poziva) sene smatra  početkom provedbe Projekta.\". \nSlijedom navedenog, trošak izrade projektno – tehničke dokumentacija će se u okviru Poziva smatrati prihvatljivim troškom."]